Video: Nagmerrie by Middelburg-hospitaal‘n Tekort aan mediese personeel, studentedokters wat moet waarneem sonder toesig, en selfs rotte in hospitaalsale is van die probleme waarmee pasiënte by die Middelburg-staatshospitaal te doen kry. Talle pasiënte vrees nou dat hulle ledemate kan verloor of hulle lewens in gevaar is. Maroela Media het onlangs berig oor Wessel Visagie, ŉ suikersiektelyer wie se been op 25 Januarie in die Middelburg provinsiale hospitaal geamputeer moes word as gevolg van gangreen. Hy het glo nie genoeg antibiotika ontvang ná sy operasie nie en kry slegs Panado’s vir die pyn. Sy wond het na sy amputasie erg septies geword en hy moes twee weke gelede ‘n operasie ondergaan om die wond skoon te kry. Lees meer hier Herman Loots, ŉ inwoner van Middelburg, moes ook onlangs sy bakkie verkoop om geld te probeer insamel om sy seun se lewe te red. Klik hier om meer te lees. Die insetsel is deur eNuus vervaardig. Kyk eNuus op kykNET, DStv-kanaal 144, elke aand om 19.00.